text: Det bliver en regnfuld weekend
  06 juli 2012 kl. 06.30
  Kraftig regn og fare for skybrud er på vej.
  Vi får regn i weekenden. Og nogen steder er der risiko for skybrud.
  Risikoen for skybrud er dog størst på Sjælland, oplyser DMI.
  I det sydlige jylland vil det regne midt på dagen, og derefter klare op.
  Lørdag får vi godt vejr i sydjylland.
  - Den sydvestlige del af landet får overvejende tørvejr og solskin med pæne temperaturer på 20-23 grader, siger Mogens Rønnebek fra DMI til Ritzau.
  Søndag starter med fint vejr over hele landet, men om eftermiddagen begynder det at regne - og det bliver ved.
  - Der er ikke udsigt til opklaring og sommervejr i næste uge. Det ser ustadigt ud hele ugen - forholdsvist køligt og med regn og byger, siger Mogens Rønnebek.
  